Ioannes Christianus Roos

Ioannes Christianus (Theodisce Johannes Christian) Roos (natus in Kamp-Bornhofen die 28 Aprilis 1826; Friburgi Brisgoviae die 22 Octobris 1896 mortuus) fuit episcopus Limburgi ab anno 1885 usque ad 1886 et postea archiepiscopus Friburgi ab anno 1886 usque ad mortem.

 Vita 
Ioannes Christianus Roos unus ex tredecim liberis in familia Catholica vinicultorum natus est. Theologiam Monaci et Bonnae studuit. Seminarium Limburgense frequentavit et sacramentum ordinationis sacerdotalis Limburgi die 22 Augusti 1853 accepit. Deinde ut capellanus Francofurti ad Moenum, Ransel, et Oberlahnstein laboravit. Anno 1856, pastor paroeciae Hochheim factus est. Anno 1860, Episcopus Limburgensis Petrus Iosephus Blum eum secretarium ipsius designavit. Deinde munera vicarii cathedralis et capellani urbani, necnon subregens et postea rector seminarii implevit. Anno 1868 pastor cuiusdam paroeciae Limburgi factus est, atque ita membrum capituli cathedralis. 

Die 19 Februarii 1885, Episcopus Limburgensis electus est, Petro Iosepho Blum succedens, et a Papa Leone XIII die 27 Martii eiusdem anni confirmatus est. A Georgio von Kopp, Episcopo Fuldensi, die 17 Maii 1885 episcopus consecratus est; co-consecratores eius fuerunt Daniel Wilhelm Sommerwerck, Episcopus Hildesheimensis, et Michael Felix Korum, Episcopus Trevirensis. Die 2 Iunii 1886, quintus Archiepiscopus Friburgi Brisgoviae electus est et a Papa Leone XIII die 27 Iulii eiusdem anni confirmatus est. Inthronizatio eius die 21 Septembris 1886 celebrata est.

 Nexus externi 



Categoria:Archiepiscopi Friburgenses
Categoria:Episcopi Limburgenses